b"\n_START_ARTICLE_\nCap Mendocino\n_START_SECTION_\nDescobriment\n_START_PARAGRAPH_\nEl cap va ser descobert pels espanyols l'1 de mar\xc3\xa7 de 1543 a la primera exploraci\xc3\xb3 de la costa oriental americana que havia partit de Jalisco el 1542. La flota anava en aquell moment comandada pel bilba\xc3\xad Bartolom\xc3\xa9 Ferrelo, que havia succe\xc3\xaft al comandament a Juan Rodr\xc3\xadguez Cabrillo, mort el 3 de gener del 1542 a l'illa de Sant Miquel (Calif\xc3\xb2rnia ) (a l'arxip\xc3\xa8lag del Nord). El nom de Mendocino se li va donar en honor d'Antonio de Mendoza i Pacheco, primer virrei de la Nova Espanya i patrocinador de l'expedici\xc3\xb3.\n_START_SECTION_\nGeologia\n_START_PARAGRAPH_\nLa regi\xc3\xb3 del cap Mendocino, a la costa nord de Calif\xc3\xb2rnia, \xc3\xa9s una de les regions s\xc3\xadsmicament m\xc3\xa9s actives dels Estats Units continentals. Tres sismes amb epicentres als voltants de Petrolia i aig\xc3\xbces endins a l'oest del cap Mendocino, van colpejar la zona el 25-26 d'abril de 1992, i arribaren a 7,2 Mw. Aquests sismes van demostrar que la zona de subducci\xc3\xb3 de Cascadia \xc3\xa9s capa\xc3\xa7 de produir grans terratr\xc3\xa8mols i de generar tsunamis; molts ge\xc3\xb2legs i sism\xc3\xb2legs creuen que aquest sisme principal en la seq\xc3\xbc\xc3\xa8ncia de 1992 pot haver estat un precursor d'un terratr\xc3\xa8mol m\xc3\xa9s potent en el Pac\xc3\xadfic Nord-oest._NEWLINE_Aig\xc3\xbces endins del cap Mendocino es troba el triple encreuament de Mendocino, un punt on s'ajunten tres plaques tect\xc3\xb2niques. La falla de San Andr\xc3\xa9s, una falla transformant que s'est\xc3\xa9n al sud des de la cru\xc3\xaflla, i separa la placa del Pac\xc3\xadfic i la placa Nord-americana. Al nord es troba la zona de subducci\xc3\xb3 Cascadia, on la placa de Gorda \xc3\xa9s objecte de subducci\xc3\xb3 al marge de la placa Nord-americana. A l'oest de la triple uni\xc3\xb3 hi ha la zona de fractura Mendocino, el l\xc3\xadmit de transformaci\xc3\xb3 entre la placa de Gorda i la placa del Pac\xc3\xadfic."